Taavet Hinrikus

Taavet Hinrikus (sündinud 2. juunil 1981 Tartus) on eesti ettevõtja, Wise kaasasutaja ja üks omanikke.

Hinrikus lõpetas 1999. aastal Miina Härma Gümnaasiumi.

Ta jättis ülikooli pooleli, et asuda tööle loodavas firmas Skype. Oli Skype'i esimene palgaline töötaja 2002 ja strateegiadirektor aastani 2008.

Asutas 2011. aastal koos Kristo Käärmanniga rahvusvahelisi valuutaülekandeid pakkuva firma Wise.

Isiklikku 
Ta abiellus 14. juulil 2018 Silvia Fantauzziga; neil on kaks last. Tema ema on kirjandusteadlane ja -kriitik Rutt Hinrikus, isa Tartu Ülikooli farmaatsiaõppejõud Toivo Hinrikus, vanem õde kirjandusteadlane Mirjam Hinrikus, emapoolne vanaisa oli ajaloolase haridusega vaimulik Agu Põld.

Tunnustus 
 2013 Aasta ärimees (Äripäeva auhind, koos Kristo Käärmanniga). 
 2014 Valgetähe V klassi teenetemärk kui ettevõtluse edendaja. 

 2022 Tartu Ülikooli Tänutäht

Viited

Eesti ettevõtjad
Miina Härma Gümnaasiumi vilistlased
Valgetähe V klassi teenetemärgi kavalerid
Sündinud 1981